All That You Can't Leave Behind

All That You Can't Leave Behind — ირლანდიური როკ-ჯგუფ U2-ს მეათე სტუდიური ალბომი. ამ ალბომით ჯგუფი დაუბრუნდა მისთვის უფრო დამახასიათებელ ჟღერადობას, ალტერნატიული როკისა და ელექტრონული მუსიკის ნაზავის შემდეგ. All That You Can't Leave Behind კომერციულად წარმატებული დისკი იყო და გაიყიდა 12 მილიონი ასლის სახით. მან ჯგუფს მოუტანა შვიდი გრემი, ალბომისთვის და მისი სინგლებისათვის. თუმცა, მიუხედავად ამ წარმატებისა, ჯგუფის ალბომი The Unforgettable Fire კვლავ რჩება მათ ისტორიაში ჩარტებში ყველაზე მაღლა მდგომ დისკად. დენიელ ლანუასა და ბრაიან ინოსთან ერთად, ისევე როგორც ძველ დროს ჯგუფი დაუბრუნდა სტუდიას. მათ გადაწყვეტილი ჰქონდათ 1990-იანი წლების ექსპერიმენტების შემდეგ თავის თავს დაბრუნებოდნენ. წინა ალბომის Pop მიმართ კრიტიკოსების რეაქცია უარყოფითი იყო, თუმცა მოყვარულებმა მაღალი შეფასება მისცეს მას. ახალი ალბომის სიმღერები პირველად წარდგენილი იქნა პარიზში, 2000 წლის 19 ოქტომბერს, 600 ადამიანის წინაშე, შემდეგ კი გამოიცა პირველი სინგლი, Beautiful Day. აშკარა იყო, რომ ჯგუფმა უარი თქვა ელექტრონულ ექსპერიმენტებზე. კრიტიკოსები და მოყვარულები ახალ დისკს საკმაოდ თბილი სიტყვებით აფასებდნენ. მათმა ნაწილმა მას ჯგუფის მესამე დიდი ალბომი უწოდა, The Joshua Tree და Achtung Baby-ს შემდეგ. იგი იქცა ჯგუფის რიგით მეოთხე ყველაზე გაყიდვად დისკად. საკონცერტო ტურნე Elevation დაიწყო 2001 წლის 24 მარტს და დასრულდა იმავე წლის 2 დეკემბერს. მთლიანად იგი შედგებოდა სამი ეტაპისგან და შეიცავდა 113 კონცერტს. ამან ჯგუფს მოუტანა 110 მილიონი დოლარი. სხვადასხვა ქალაქში U2 რამდენიმე კონცერტს მართავდა. ალბომის გაფორმებაში გამოყენებულია აეროპორტის ფოტოსურათები. ისინი შარლ დე გოლის საერთაშორისო აეროპორტში (პარიზი) გადაიღო ცნობილმა ფოტოგრაფმა ანტონ კორბეინმა. მუსიკალური ვიდეოს Beautiful Day მცირე ნაწილი სწორედ აქ იქნა გადაღებული. ყველა ტექსტის ავტორი — ბონო, ეჯი; მუსიკა — U2. იაპონიაში, ავსტრალიაში და ბრიტანეთში დისკს დაემატა სიმღერა The Ground Beneath Her Feet. სხვადასხვა გამოცემას ასევე ახლდა დამატებითი დისკი სიმღერებით Always, Summer Rain და Big Girls are Best. იმავე პერიოდში გამოიცა ჯგუფის მცირე კრებული 7 (EP დისკი) ალბომის ყველა სინგლის B-გვერდით. ბონო – ვოკალი, გიტარა The Edge – გიტარა, კლავიშები, ვოკალი ადამ კლეიტონი – ბას გიტარა ლარი მალენი – დასარტყმელი საკრავები, პერკუსია ↑ ერლეუაინი, სტივენ თომას. All That You Can't Leave Behind – U2. Allmusic. ციტირების თარიღი: 2010-12-28. ↑ DeRogatis, Jim (31 October 2000). „Yes, U2 can go home again“. Chicago Sun-Times. ↑ Browne, David (3 November 2000). „Music Review: All That You Can't Leave Behind“. Entertainment Weekly (567). ციტირების თარიღი: 2010-12-28. ↑ Sweeting, Adam (27 October 2000). „Pop CD of the Week: Time to get the leathers out“. The Guardian. ციტირების თარიღი: 2010-12-28. ↑ Murphy, Peter (26 October 2000). „One from the Heart“. Hot Press. ↑ Baillie, Russell (28 October 2000). „Album review: All That You Can't Leave Behind“. New Zealand Herald. ციტირების თარიღი: 2010-12-28. ↑ Long, April (28 October 2000). „Even Better Than the Surreal Thing!“. NME. ციტირების თარიღი: 2010-12-28. ↑ DiCrescenzo, Brent. (2000-10-31) Album Reviews: U2: All That You Can't Leave Behind. Pitchfork Media. ციტირების თარიღი: 2011-08-17. ↑ Blake, Mark (2000-12). „U2: All That You Can't Leave Behind“. Q (171). შეამოწმეთ თარიღის პარამეტრი |date=-ში (დახმარება) ინფორმაცია ალბომის შესახებ U2.com-ზე